Samuel Clarke
Store norske leksikon,Religion og filosofi,Filosofiens historie,Det 17. og 18. århundres filosofi
Samuel Clarke var en engelsk teolog og filosof. Han ble etter hvert en overbevist tilhenger av Isaac Newton og den nye naturvitenskap, og til slutt Newtons venn og medarbeider.
Clarke ble snart berømt som motstander av deismen og det ytterliggående fritenkeri. I 1704 utgav han The Being and Attributes of God og året etter The Evidences of Natural and Revealed Religion.Som moralfilosof var Clarke intellektualist. Å handle umoralsk er å handle i strid med tingenes natur og beviselige egenskaper. Moralen behøver derfor ikke noen religiøs begrunnelse. Den åpenbarte religion styrker vår etiske streben ved å gi oss forvissning om belønning og straff i et evig liv, men den er ikke grunnlag for den etiske vurdering.I en berømt brevveksling med Leibniz i 1715–16 (utgitt i The Leibniz-Clarke Correspondence, 1956) forsvarte Clarke Newtons fysikk. Les mer i Store norske leksikon intellektualisme etikk Isaac Newton